**Ministru kabineta noteikumu “Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi””(turpmāk – Projekts) mērķis ir izpildīt Covid-19 infekcijas izplatības pārvaldības likuma 25. panta septītajā daļā noteiktās tiesību normas īstenošanu, nodrošinot, ka Covid-19 infekcijas izplatības ierobežošanas vajadzībām pasūtītāja statusā Ārstniecības iestāžu reģistrā reģistrētas ārstniecības iestādes Covid-19 infekcijas izplatības ierobežošanas vajadzībām ir tiesīgas iegādāties individuālos aizsardzības līdzekļus un medicīniskās ierīces no Ministru kabineta noteiktās centralizēto iepirkumu institūcijas vai ar tās starpniecību, ja attiecīgās preces ir iekļautas Ministru kabineta noteiktajās preču un pakalpojumu grupās. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2020. gada 28. decembra rezolūcija Nr. 12/2020-JUR-265.Covid-19 infekcijas izplatības pārvaldības likuma 25. panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2020. gada 18. decembra grozījumiem Covid-19 infekcijas izplatības pārvaldības likumā, minētā likuma 25. pants tika papildināts ar septīto daļu, kas paredz, ka Ārstniecības iestāžu reģistrā reģistrētām ārstniecības iestādēm Covid-19 infekcijas izplatības ierobežošanas vajadzībām ir tiesības pasūtītāja statusā iegādāties individuālos aizsardzības līdzekļus un medicīniskās ierīces no Ministru kabineta noteiktās centralizēto iepirkumu institūcijas vai ar tās starpniecību, ja attiecīgās preces ir iekļautas Ministru kabineta noteiktajās preču un pakalpojumu grupās.Centralizēti iepērkamo preču un pakalpojumu grupas un centralizēto iepirkumu institūcijas, kā arī to sniegto pakalpojumu izmantošanas nosacījumi ir noteikti Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi” (turpmāk – Noteikumi Nr. 108). Noteikumu Nr.108 4.1.apakšpunktā ir noteikti pasūtītāji, kas reģistrēti e-iepirkumu sistēmā un kam noteiktā apjomā piešķirtas  e-iepirkumu sistēmas apakšsistēmu lietošanas tiesības. Savukārt Noteikumu Nr. 108 1. pielikumā - preču un pakalpojumu grupas un tām piesaistītās centralizēto iepirkumu institūcijas. Minētā pielikuma 12. punkts paredz iespēju iegādāties medikamentus un medicīnas preces, par kurām centralizēto publisko iepirkuma procedūru vai procedūras rīkojusi Veselības ministrija, ievērojot Valsts reģionālās attīstības aģentūras e-pasūtījumu sistēmai izstrādātās tehniskās specifikācijas veidnes un darījumu noteikumus.Ņemot vērā iepriekš minēto, lai īstenotu Likuma 25. panta septītajā daļā noteikto un nodrošinātu Ārstniecības iestāžu reģistrā reģistrētām ārstniecības iestādēm Covid-19 infekcijas izplatības ierobežošanas vajadzībām pasūtītāja statusā e-iepirkumu sistēmā iegādāties medicīniskās ierīces un individuālās aizsardzības līdzekļus (tai skaitā dezinfekcijas līdzekļus, kas ir būtiski, lai ierobežotu Covid-19 infekcijas izplatīšanos), nepieciešams veikt grozījumus Noteikumos Nr.108.Līdz ar to, Projekts paredz noteikt, ka Ārstniecības iestāžu reģistrā reģistrētas ārstniecības iestādes Covid-19 infekcijas izplatības ierobežošanas vajadzībām ir tiesīgas pasūtītāja statusā iegādāties individuālos aizsardzības līdzekļus un medicīniskās ierīces no Ministru kabineta noteiktās centralizēto iepirkumu institūcijas vai ar tās starpniecību, ja attiecīgās preces ir iekļautas Ministru kabineta noteiktajās preču un pakalpojumu grupās, attiecīgi precizējot arī Noteikumu 1. pielikuma noteiktās preču grupas. Tādējādi tiks nodrošināta Likuma 25. panta septītajā daļā noteiktās tiesību normas īstenošana un ārstniecības iestādes varēs epidemioloģiskās drošības pasākumu īstenošanai un veselības aprūpes pakalpojumu sniegšanas nodrošināšanai, operatīvi iegādāties medicīniskās ierīces un individuālās aizsardzības līdzekļus (tai skaitā dezinfekcijas līdzekļus).Papildus tiek tehniski precizēts 1.pielikuma 12.punkts, papildinot preču un pakalpojumu grupas medicīniskām ierīcēm un individuālajiem aizsardzības līdzekļiem (tajā skaitā dezinfekcijas līdzekļiem).  |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais veselības dienests, Valsts reģionālās attīstības aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Ap 4015 Ārstniecības iestāžu reģistrā reģistrētās ārstniecības iestādes (tai skaitā ģimenes ārstu prakses, ambulatoras un stacionāras ārstniecības iestādes), kam, epidemioloģiskās drošības pasākumu īstenošanai un veselības aprūpes pakalpojumu sniegšanas nodrošināšanai, būs nepieciešams iegādāties medicīniskās ierīces un individuālās aizsardzības līdzekļus (tai skaitā dezinfekcijas līdzekļus).  |
| 2. | Tiesiskā regulējuma ietekme uz tautsaimniecību un administratīvo slogu | Iespēja iegādāties medicīniskās ierīces un individuālās aizsardzības līdzekļus (tai skaitā dezinfekcijas līdzekļus) e-iepirkumu sistēmā radīs iespēju ārstniecības iestādēm minētos resursus iegādāties ātrākā laikā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts informāciju par veiktajiem grozījumiem ievietot Veselības ministrijas un Nacionālā veselības dienesta mājaslapās, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts reģionālās attīstības aģentūra, Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

Veselības ministrs D. Pavļuts